
ДО
ОБЩИНСКИ  СЪВЕТ
БУРГАС


ДОКЛАДНА  ЗАПИСКА
от Димитър Николов Николов
Кмет на Община Бургас

Относно: Продажба чрез публичен търг с тайно наддаване на репатриращ автомобил марка „Ивеко“  


УВАЖАЕМИ  ОБЩИНСКИ  СЪВЕТНИЦИ,

Община Бургас е собственик на репатриращ автомобил, тип „паяк“ Iveco, модел „35 S“, с рег. № А9297КР.
Репатриращата машина е предоставена за управление на ОП „Транспорт“, представляващо специализирано звено на Община Бургас по смисъла на глава шеста, чл.52 от Закона за общинската собственост. На основание чл. 6 от Правилника за организацията и дейността на Общинско предприятие "Транспорт", същото събира приходите от такси и цени на услуги и други от експлоатацията  на  машината.
Видно от писмо изх.рег. № 08-00-170/1/24.07.24 г., вх.рег. № 53-00-350/26.07.2024 г. в Община Бургас и приложена вътрешна записка вх. рег. № 08-00-170/22.07.2024 г. от Пламен Димитров – директор на ОП „Транспорт“, във връзка с това, че ОП „Транспорт“ притежава в активите си репатриращ автомобил, тип „паяк“ Iveco, модел „35 S“, който към настоящия момент не се използва за извършване на служебни дейности в звено „Контрол паркиране“ и с оглед одобрението на г-н Станимир Апостолов – Зам.кмет „Финанси, бюджет, икономика и морско дело“ при Община Бургас, е отправено предложение съществуващия към момента репатриращ автомобил да бъде обявен за продажба. Репатриращата машина не е в добро техническо състояние. 
Съгласно Удостоверение № 00296392/15.07.2024 г. за застрахователната стойност на МПС, за товарен автомобил Iveco 35 S с рег. № А9297КР е определена застрахователна стойност в размер на 5110 (пет хиляди сто и десет) лв.
Предвид външния вид и козметичните следи от употреба на превозното средство, предложена от директора на ОП „Транспорт“ пазарна цена на предлагания за продажба репатриращ автомобил, която да бъде и начална тръжна цена, е в размер на 6 000 (шест хиляди) лева.
За извършване на продажбата, е необходимо да бъде актуализирана Годишната програма за управление и разпореждане с общинската собственост на Община Бургас за 2024 г., като се създава нов Раздел XIV „Продажба на движими вещи – общинска собственост чрез провеждане на публично оповестен търг/конкурс“ и се създава нова точка 1. „Товарен автомобил  Iveco 35S 12, с рег. № А 9297 КР“.
Предвид изложеното и на основание правомощията ми по чл. 73, ал. 1 от Правилника за организацията и дейността на общинския съвет и взаимодействието му с общинската администрация на община Бургас, приет от Общински съвет - Бургас, предлагам на основание чл. 21, ал. 1, т. 8 от Закона за местното самоуправление и местната администрация, чл. 35, ал. 1 от Закона за общинската собственост и чл. 37, ал. 1 и ал.2  от Наредбата за реда за придобиване, управление и разпореждане с общински имоти и вещи, Общински съвет – Бургас да вземе следните

Р Е Ш Е Н И Я:

І. Допълва Програмата за управление и разпореждане с общинска собственост за 2024г., приета с Решение по т. 2 от дневния ред на заседанието, проведено на 14.02.2024 г. (Протокол №7) на Общински съвет – Бургас, като се създава нов Раздел XIV „Продажба на движими вещи – общинска собственост чрез провеждане на публично оповестен търг/конкурс“ и нова точка 1. „Товарен автомобил  Iveco 35S 12, с рег. № А 9297 КР“.
ІІ. Да се извърши продажба чрез провеждане на публичен търг с тайно наддаване по реда на Наредбата за реда за придобиване, управление и разпореждане с общински имоти и вещи, приета от Общински съвет – Бургас, на репатриращ автомобил, тип „паяк“ Iveco, модел „35 S“, с рег. № А9297КР, с начална тръжна цена 6 000 (шест хиляди) лева, без ДДС. 

Приложение: изх.рег. № 08-00-170/1/24.07.24 г., вх.рег. № 53-00-350/26.07.2024 г. в Община Бургас; Вътрешна записка рег. № 08-00-170/22.07.2024 г. от директора на ОП „Транспорт”; Удостоверение № 00296392/15.07.2024 г.

ДИМИТЪР НИКОЛОВ
Кмет на Община Бургас

